Հայաստանի ԱԳՆ խոսնակի ժամանակավոր պաշտոնակատար Աննա Նաղդալյանն այսօր ճեպազրույցի ժամանակ հայտարարել է, որ Պաշտպանության նախարարությունը պարբերաբար հայտարարություններով է հանդես գալիս նախիջեւանյան թեմայով: «ՀՀ զինված ուժերը լիովին վերահսկում են իրավիճակը: Իսկ ինչ վերաբերում է վերադիրքավորումներին, ապա այդ հարցի առնչությամբ հանրային և այլ խողովակներով մենք ադրբեջանական կողմին հայտնել ենք, որ նման վերադիրքավորման փորձերն անընդունելի են հայկական կողմի համար և դրանք ամեն կերպ կանխվելու են», ասել է Նաղդալյանը: